title: Aquila chrysaetos
text: L' alica crabitera (Aquila chrysaetos (Linnaeus, 1758)) ye una au rapinyadera d'a orden d'os Accipitriformes y familia Accipitridae que ye a especie d'alica de mayor distribución. Istas aus son de color parda fosca, con un plomache pardo dorau mas claro en a foyeta. As alicas inmaduras d'ista especie gosan tener blanco en a coda y a ormino tienen marcas blancas en as alas. As alicas crabiteras fan servir a suya achilidat y velocidat combinadas con pietz poderosos y zarpas enormes y esmoladas pa atrapar una variedat de presas, sobretot liapres, coniellos, marmotas y atros chicotz mamifers terrestres.
  
  As alicas crabiteras mantienen arias de distribución u territorios que pueden estar tan grans como 200 km2. Construyen grans niedos en cinglas y atros puestos altos a los que pueden tornar mientres quantos anyos de reproducción. A mayoría d'as actividatz de cría son de primavera; son monogamas y pueden remanir chuntos mientres quantos anyos u posiblement de per vida. As fembras meten dica quatro uegos y dimpués os coban mientres seis semanas. Per un regular, una u dos crietas sobreviven pa emplumar en uns tres meses. Istas alicas crabiteras chuvenils cheneralment aconsiguen l'independencia total d'agüerro, dimpués d'o qual dondian ampliament dica establir-se un territorio pa ellas mesmas en quatro u cinco anyos.
  
  Referencias
  
  Vinclos externos 
  
  Aquila
  Aus presents en Aragón